लगभग सौ बरा प्हैलें दी गल्ल ऐ, ‘जसरोटै’ दा राजा जिसदे नां दा पता नईं लग्गी सकेया, बड़ा जाल्म ते इआश आदमी हा। उग्गर परहोते उसदे दरबारै च जाइयै बड़ी दलेरी कन्ने आखेआ हा जे राजा जनता उप्पर जुल्म करना छोड़ी दजे नईं तां तेरा राज जनता दे हा-कारे कन्ने पकोइयै सुआह होई जाग। पर हकूमत दे नशे च अन्ने होए दे राजे उसदी गल्ला दी कोई परवाह निं किती ते सगुआ अपने जुल्में दी तलवार होर पैनी करी लेई। उसलै उग्गर परोहते डट्टियै उसदा बरोद किता। खीरी राजा उसदी गैर-हाजरी च उसदी मैंह बी खोली लेई आया। उसनें जिसलै घर आइए लाड़ी कोला सुनेया जे राजा उस पर अज्ज बार करी गेआ ऐ तां दरबारै च जाइयै उसने अपनी मैंह मन्गी। राजे ने उसी अपनी ईना दा सुआल बनाई लेओ ते ‘उग्गर’ बी ईना आला डोगरा हा, कुसै बी लालचै च नईं आइयै उन्न अपने प्राणें दी बाजी दरबारै गै लाई ओड़ी ते उस राजे दी तबाही दा कारण बनेया।